stanford-oval/wikipedia huggingface dataset:
שדה אליהו
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  קרני עם-עד, הקיבוצים הדתיים המבוססים כלכלית אמרו לא לשינוי באורח החיים, mynet, 11 בדצמבר 2018
| קיבוצי הקיבוץ הדתי |
| --- | --- | --- |
| שדות נגב | סעד • עלומים |  |
| דרום/מרכז | עין צורים • קבוצת יבנה • בארות יצחק |  |
| גוש עציון | כפר עציון • ראש צורים • מגדל עוז |  |
| עמק בית שאן | שלוחות • עין הנצי"ב • שדה אליהו • טירת צבי |  |
| הר הגלבוע | מעלה גלבוע • מירב |  |
| הגליל התחתון | לביא • בית רימון |  |
| מושבים שיתופיים | משואות יצחק • ניר עציון • בני דרום |  |
| --- | --- |
בקרת זהויות :  NLI: 987007467841605171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
חידון התנ"ך

ערך זה עוסק בחידון בקיאות בתנ"ך. אם התכוונתם למשמעות אחרת, ראו .
ראש הממשלה, שמעון פרס, מעניק את הפרס לחתן התנ"ך העולמי לנוער, אוהד זכריה, ביום העצמאות תשמ"ה 1985
חידון התנ"ך הוא חידון לבקיאות בתנ"ך, שנערך בישראל והפך למסורת מאז הוחל בו במסגרת חגיגות העשור למדינת ישראל. במהלך השנים ירדה קרנו של חידון התנ"ך והופסק החידון למבוגרים, אך חידון התנ"ך העולמי לנוער יהודי ממשיך להתקיים מדי יום עצמאות, והוא משודר בערוץ כאן. בשנת 2010 חזר החידון למבוגרים להתקיים, במקביל לחידון לנוער.
על חידון התנ"ך נאמרו גם דברי ביקורת, בצד המודעות לחשיבותו התרבותית והחינוכית. אחת הביקורות הייתה שהוא מביא לשטחיות של הפגנת ידע טריוויאלי, במקום התעמקות בתנ"ך. בין הבולטים שבמבקרי החידון היו הפרופסורים מרטין בובר וברוך קורצווייל.
חידון התנ"ך הפך לנושא לפרודיה מפורסמת (המערכון "חידון התנ"ך") במסגרת התוכנית הבידורית "לול" בכיכובם של אורי זוהר ואריק איינשטיין, ונתן השראה לחידוני ידע אחרים כמו "חידון הגשש" במלאת "בר מצווה" לפעילות שלישיית "הגשש החיוור" וכן חידון הזמר העברי במסגרת "חגיגות הזמר העברי בערד".
היסטוריה > חידון התנ"ך הראשון

במסגרת חגיגות העשור למדינת ישראל, בשנת 1958, התקיים ביוזמת פרופ' חיים גבריהו, ראש החברה לחקר המקרא, ואורה הרצוג, מזכ"לית ועדת העשור, חידון תנ"ך למבוגרים, אליו נרשמו אלפים מתושבי המדינה שהוזמנו לבחינות קבלה. הטובים שבמתמודדים הוזמנו לחידונים מחוזיים שנערכו בארבעה מקומות בישראל. אלה שקיבלו את המקומות הטובים בתחרויות המחוזיות הוזמנו להשתתף בחידון הארצי, כשביניהם דמויות ידועות כמו המשורר יצחק שלו, נציג חיפה, הבלשן רפאל ספן, נציג תל אביב, והמחנך וכותב ספרי הלימוד מנשה דובשני.
בחידון הארצי שנערך ב-4 באוגוסט 1958 בהיכל התרבות בתל אביב, ושודר ברדיו בשידור ישיר, כיכב צעיר כבד לשון, פקיד בבית חינוך עיוורים בירושלים, שבגלל מצב כלכלי קשה נאלץ לשאול חליפה מחבר. הצעיר, עמוס חכם שמו, הפך לסמל של ידענות. הרוח החיה בחידון היה ראש הממשלה, דוד בן-גוריון, שנודע כחובב מקרא מושבע, והוא העניק בהתרגשות את התואר "חתן התנ"ך הארצי" לעמוס חכם, כשהוא מלווה את הטקס בדברי שבח ותהילה לאיש (במקום השני זכה יצחק שלו ובשלישי - הרב יחיא אלשיך שזכה 3 שנים מאוחר יותר בתואר חתן התנ"ך העולמי).
הזוכה, עמוס חכם, עבר לשלב "החידון הבינלאומי", שבו לקחו חלק משתתפים מרחבי העולם, ובהם גם לא-יהודים. החידון נערך ב-19 באוגוסט בקמפוס האוניברסיטה העברית בגבעת רם בירושלים. השלב המוקדם נערך בשעה 10 בבוקר באותו יום באולם "קפלן" א' בקמפוס ובסיום שלב זה היה נציג ישראל בראש הדירוג. העיתון "ידיעות אחרונות" יצא בהוצאה שנייה עם הכותרת: "חכם בראש - במבחן מוקדם של החידון". השלב האחרון נערך בשעה 20:30 באמפיתיאטרון של האוניברסיטה בנוכחות נשיא המדינה וראש הממשלה. החידון הועבר במלואו בשידור ישיר ברדיו, ורבים האזינו לשידור. על פי סקר של המכון למחקר חברתי שימושי האזינו לשידור כ-66% מהציבור היהודי בישראל.
המשתתפים התקבלו בכבוד מלכים והפכו לגיבורים וכוכבים בינלאומיים. במהלך החידון בלטה נציגת צרפת, סימון דימון, וכן אירנה סנטוש מברזיל. עמוס חכם גבר עליהן כמעט ללא קושי, והפך ל"חתן התנ"ך הבינלאומי הראשון".
היסטוריה > בעקבות החידון הראשון

בעקבות הצלחת חידון התנ"ך התפתחה מסורת של קיום חידוני תנ"ך בכל רחבי ישראל, בבתי ספר וברשויות מקומיות. התקיימו חידונים נוספים למבוגרים והתקיים חידון צה"ל לחיילים. בשנת 1963 הוחל בקיום חידון התנ"ך העולמי לנוער יהודי ביום העצמאות, חידון התנ"ך היוקרתי ביותר.
חידונים אחרים > חידוני התנ"ך למבוגרים עד שנות השמונים

בשנת 1959 התקיים בישראל חידון תנ"ך ארצי שני, בו זכה ד"ר יהושע השל ייבין, אף על פי שאיבד את מאור עיניו ורעייתו עזרה לו בקריאת השאלות. בחידון הארצי השלישי, בשנת 1961, זכה הרב יחיא אלשיך. באותה שנה התקיים פעם נוספת חידון בינלאומי וכדי לקבוע מי יהיה נציג ישראל התקיים מבחן מכריע בין ייבין ואלשייך, בו גבר אלשייך, שלאחר מכן זכה בחידון הבינלאומי, כשגבר בשאלה מכריעה לאחר תיקו בגמר החידון, על נציגת ברזיל, הפרוטסטנטית יולנדה דה סילבה.ולמקום השלישי הגיע עו"ד טוביה גולדמן מירושלים שייצג את ארצות הברית.
יושב ראש חבר השופטים הקפדן בחידוני התנ"ך הראשונים היה איש החינוך ברוך בן-יהודה.
בשנת 1964 זכה רואה חשבון נוצרי מאוסטרליה, גראהם מיטשל, שגבר על הישראלי יום טוב קרסניאנסקי, אברך בן 24 שלמד בכולל בתל אביב. אף על פי שקרסניאנסקי לא ניצח הוא לא ויתר והגיש תביעה לבית המשפט המחוזי בירושלים בדרישה להכריז עליו כזוכה, אולם בית המשפט סירב להתערב בתוצאות החידון.
בשנת 1969 נערך חידון התנך הבינלאומי הרביעי. בחידון זה זכה בתואר נציג ישראל יעקב חומרי, פועל במפעל למוצרי גומי בן 44 מנתניה. היה הוא הזוכה השלישי מישראל בחידון הבינלאומי והשני יליד תימן. לאחר זכייתו לא התקיימו חידונים למבוגרים במשך 12 שנה.
ב-1981, נערך חידון התנך הבינלאומי החמישי. בחידון זה זכה נציג ישראל הרב אהרן בן שושן. הרב בן שושן היה עיוור וראש הממשלה, מנחם בגין, חרג מכללי הטקס וניגש אליו כדי לתת לו את התעודה. החברה הישראלית למדליות ולמטבעות הנפיקה לכבוד החידון מדליה. לאחר מכן פסק החידון לכשלושה עשורים.
חידונים אחרים > חידוש חידוני התנ"ך למבוגרים

לקראת חגיגות ה-60 למדינת ישראל בעקבות הפצרותיו הנשנות של הנשיא לשעבר יצחק נבון, הבטיח ראש הממשלה אהוד אולמרט לקיים חידון נוסף למבוגרים, אולם הדבר לא יצא אל הפועל. בחידון התנ"ך העולמי לנוער בשנת תשס"ט (2009) הבטיח ראש הממשלה בנימין נתניהו ליצחק נבון כי הוא יקיים את הבטחתו של אולמרט, ובחנוכה תשע"א התקיים חידון תנ"ך ארצי למבוגרים מגיל 18 ומעלה, שבו זכה רפאל מיוחס מנתניה. בין המשתתפים היה המורה שאדי אבו עראר, ערבי ראשון מישראל שהשתתף בחידון, מתוך רצון לגשר בין העמים. שאדי השתתף במחוז דרום, גרף תוצאות מצוינות בסיבוב הראשון ועלה לסיבוב השני.
בחנוכה תשע"ב התקיים החידון המחודש למבוגרים בשנית, וזכה בו שמואל עמרוסי מאלעד. בשנת תשע"ג לא התקיים חידון ארצי, אלא רק חידון עולמי, בו השתתפו הזוכים בחידון הארצי של ישראל משנים קודמות. זכה בחידון העולמי, רפאל מיוחס מנתניה, זוכה החידון הארצי בשנת תשע"א. בשנת תשע"ד זכה מנחם שמשי מאלון מורה בתואר חתן התנ"ך הארצי.
בשנת תשע"ה התקיים חידון עולמי נוסף בהשתתפות שני הנציגים הישראלים שזכו בחידון הארצי בתשע"ד, ובו זכה חננאל מלכה מאור עקיבא. בשנת תשע"ו התקיים חידון ארצי, ובו זכו ביחד הרב לוי סודרי מבית שמש ויפית סלימן מכפר יעבץ. בחידון העולמי שנערך בשנת תשע"ז זכו במקום הראשון במשותף יפית סלימן מישראל ויאיר שחק מארצות הברית.
בשנת תשע"ח זכה ידידיה מיוחס, מחנך בבית ספר יסודי, ממודיעין מכבים רעות בחידון הארצי ובשנת תש"ף זכה בחידון העולמי. ידידיה הוא אחיו של רפאל מיוחס שזכה בשנת תשע"א.
בשנת תשע"ט נערך החידון בפורמט 'אלוף האלופים', בו המתמודדים היו זוכים בחידוני תנ"ך קודמים. בחידון זכה אליאור בביאן וסגניתו הייתה צורית מולה.
בשנת תש"פ זכה ידידיה מיוחס, החתן הארצי, בחידון העולמי.
בשנת תשפ"א זכה לירון בן משה בחידון הארצי.
בשנת תשפ"ב זכו לירון בן משה ויאיר גוגנהיים בחידון העולמי.
בשנת תשפ"ג זכו שני חתני תנ"ך שלמה מונדשיין ושמשון ג'יקוב, בחידון הארצי.
החידון העולמי שנועד להתקיים בשנת תשפ"ד, נדחה עקב מלחמת חרבות ברזל.
בשנת ה'תשפ"ה זכה שמשון ג'ייקוב (החתן הארצי לשנת ה'תשפ"ג) בחידון העולמי. (החתן הארצי יחד איתו, נהפך לסגנו בחידון העולמי).
חידונים אחרים > חידון התנ"ך לילדים

בעקבות חידון התנ"ך למבוגרים, התקיימו חידוני תנ"ך רבים בכל רחבי ישראל. עיתון דבר לילדים, בשיתוף המרכז לתרבות של ההסתדרות, ועדת העשור, הסתדרות המורים והחברה לחקר המקרא, קיים חידון לילדים, שנקרא "מבחן תנ"ך ארצי לילדי ישראל". בשלבים המוקדמים התחרו כ-10000 ילדים, מתוכם הגיעו 230 ילדים לשלבים המחוזיים שנערכו ב-15 מקומות, ומהם עלו לגמר 18 נבחנים. גמר החידון נערך בהיכל התרבות אל מול קהל של כ-3000 איש, בנוכחות ראש הממשלה, דוד בן-גוריון. בחידון זכה שמעון שטרית בן ה-13, שבתום החידון זכה גם לנשיקה מצלצלת מדוד בן-גוריון, ולביקור של בן-גוריון בביתו שבעיר טבריה. במקום השני זכה מתניה בן ארצי, צעיר הנבחנים, שהיה אז בן עשר וחצי, ובמקום השלישי סמי דהרי. מתמודד נוסף בחידון, היה אליקים רובינשטיין.
בסיום החידון אמר בן-גוריון: "יש שלשה דברים שהם אחד... ארצנו - המולדת של העם היהודי, 'ספר הספרים' שממנו בא לנו הייחוד והסגולה... הדבר השלישי והוא העיקר: העם היהודי עצמו. אם נצליח לקשר את העולם היהודי המפוזר בגולה עם ארץ ישראל המתפתחת וגדלה, עם אותו הקשר רוחני העמוק העשיר והמעשיר - התנ"ך - לא יינתק אותו חוט משולש לעולם ועד...".
חידונים אחרים > חידון התנ"ך של צה"ל

החל משנת 1960 עד 1972 התקיים מדי שנתיים חידון התנ"ך של צה"ל, לרוב בערב חג שבועות. החידון אורגן על ידי הרבנות הצבאית ושפטו בו הרב הצבאי וסגנו. לחידונים של שנות ה-60 הגיע נשיא המדינה, זלמן שזר.
חידוני התנ"ך של צה"ל התקיימו גם בשנות ה-80, הפעם באמצע הקיץ בסביבות ט"ו באב. בתקופה זאת השתתפו בחידוני התנ"ך של צה"ל משתתפים רבים מחידון התנ"ך העולמי לנוער והזוכים היו לרוב חתני תנ"ך עולמיים לנוער, בהם נריה פנחס (1984, חתן לנוער ב-1980), יואב שלוסברג (1988, חתן לנוער ב-1986) ויחזקאל שץ (1990, חתן לנוער ב-1987).
| שנה | מקום | חתן התנ"ך | סגנים |
| --- | --- | --- | --- |
| תש"ך | היכל התרבות | בנימין אליאסף | מרדכי שוורץ, יעקב ספיר |
| תשכ"ב | ירושלים | חיים פנחס | יחזקאל כהן, חנוך לינדנמן, אביביה דובשני |
| תשכ"ד | תיאטרון חיפה | מאיר פורי | פתל מצליח, שמואל בן ששון |
| תשכ"ו | קולנוע גילת, באר שבע | יעוד גליבטר | שלמה חיבה ונתן שכטר |
| תשכ"ח | בית העם, ירושלים | משה כהן | אליהו מועלם, חיים כהן |
| תש"ל | בית העם, ירושלים | רפי נוירט | עמי גלוסקה, יגאל אשרי |
| תשל"ב | בית העם, ירושלים | אבנר כהן | רפאל תורג'מן, יגאל כהן |
| תשמ"ד | הרובע היהודי | נריה פנחס |  |
| תשמ"ו | אמפיתיאטרון צמח | יעקב שץ | רון קליימן, נפתלי מכלוף |
| תשמ"ח | מויזאון ארץ ישראל, תל אביב | יואב שלוסברג | יחזקאל שץ, נפתלי מכלוף |
| תש"ן | אמפיתיאטרון הר הצופים | יחזקאל שץ | אורן כץ, לוי סודרי |
חידון התנ"ך לנוער

בשנת 1963 הוחל בקיום חידון התנ"ך העולמי לנוער יהודי ביום העצמאות. חומר הלימוד לחידון התנ"ך לנוער כולל לרוב למעלה מ-400 פרקים, מתוך 929 הפרקים שבתנ"ך. רשימת הפרקים מוחלפת בכל 3 שנים.
החל משנת תש"ע (2010), חידון התנ"ך הארצי לנוער נערך במתכונת חדשה, לפיה מתמודדים בחידון תלמידים מזרם החינוך הממלכתי ומזרם החינוך הממלכתי-דתי בנפרד. זאת כדי לעודד תלמידי בתי ספר ממלכתיים להשתתף בחידון. מאותה שנה, ארבעת נציגי מדינת ישראל לחידון העולמי היו שניים מהחינוך הממלכתי ושניים מהחינוך הממלכתי דתי.
ראו גם

נוער חובב תנ"ך
לקריאה נוספת

שמעון שטרית, "חידון התנ"ך הארצי והעולמי", בספר ואלה שנות ..., שבעריכת ניסים משעל, 1997.
נריה פנחס מחבר שאלות לחידון התנ"ך העולמי.
הערות שוליים

↑  עפרי אילני, היום לפני 50 שנה: אינטלקטואלים: חידון התנ"ך יהרוס תרבותנו, באתר הארץ, 29 בנובמבר 2009
↑  ענבר טויזר, מסורת בכחול לבן: ההיסטוריה של אירועי יום העצמאות, באתר ynet, 9 במאי 2019
↑  סופרי דבר, ויבינו במקרא, דבר, 1 באוגוסט 1958.
↑  למעלה ממיליון איש הקשיבו לחידון התנ"כי, חרות, 25 באוגוסט 1958
↑  ד"ר יהושע ייבין הוכתר חתן התנ"ך, דבר, 22 באוקטובר 1959
↑  הרב אלשייך - חתן התנ"ך תשכ"ב, דבר, 28 בספטמבר 1961
↑  http://www.jta.org/1961/09/21/archive/non-jewish-woman-wins-bible-contest-in-brazil-will-go-to-israel
↑  א. מרדכי, פגישה עם חתן התנ"ך הישראלי, דבר, 24 בספטמבר 1964
↑  יצחק דיש, כתר התנ"ך נדד לאוסטרליה. מעריב 27 בספטמבר 1964
↑  בקשה למחוק תביעת חתן התנ"ך הישראלי, דבר, 29 ביוני 1965
↑  בג"ץ 2769/04 ח"כ שאול יהלום נ' שרת החינוך והתרבות - הגב' לימור ליבנת, סעיף 6
↑  חתן התנ"ך הבין לאומי יוכתר הערב, דבר, 2 בספטמבר 1981
↑  נציג ישראל חתן התנ"ך הבין לאומי, דבר, 3 בספטמבר 1981
↑  מדליה ממלכתית לחידון התנ"ך, דבר, 3 בספטמבר 1981
↑  חתן חידון התנ"ך: ספיר מלכא, באתר ערוץ 7, 29 באפריל 2009
↑  חידון התנ"ך למבוגרים, אתר משרד החינוך
↑  שאדי יתמודד בחידון התנ"ך: "למען הדו-קיום", באתר ynet, 10 במאי 2010
↑  ישי קרוב, חתן התנ"ך למבוגרים: מנחם שמשי - וידאו, באתר ערוץ 7, 3 בדצמבר 2013
↑  שני מנצחים בחידון התנ"ך הארצי למבוגרים: שלמה מונדשיין ושמשון ג'יקוב, באתר ערוץ 7, 20 בדצמבר 2022
↑  רות בונדי, ראשון מתוך רבבה, דבר, 30 בינואר 1959
↑  הערב חידון התנ"ך של צה"ל, דבר, 30 במאי 1960
↑  חידון התנ"ך של צה"ל בראשית סיון, הצופה, 10 במאי 1966
1 2  אבינעם בר יוסף, פנחס נריה מהשריון חתן התנ"ך בצה"ל, מעריב, 14 באוגוסט 1984
↑  על חודה של נקודה, דבר, 3 ביוני 1960
↑  ב. אליאסף חתן התנ"ך בצה"ל, הארץ, 31 במאי 1960
↑  רב"ט חיים פנחס מההדרכה אלוף התנ"ך של צה"ל לתשכ"ב, דבר, 30 במאי 1962
↑  14 חיילים יתמודדו ביום ה' על תואר חתן התנ"ך של צה"ל, הצופה, 10 במרץ 1964
↑  סמל פורי מאיר חתן תנ"ך צה"ל, הצופה, 13 במרץ 1964
↑  רב"ט יעוד גליבטר חתן התנ"ך של צה"ל, הצופה, 24 במאי 1966
↑  מ. כהן חתן התנ"ך של צה"ל, דבר, 29 במאי 1968
יהושע ביצור, נצחון נוסף לחיל האוויר: טוראי מ. כהן חתן התנ"ך, מעריב, 29 במאי 1968
↑  סמ"ר רפי נוירט מחיל הקשר, מעריב, 25 ביוני 1970
↑  טר"ש אבנר כהן חתן התנ"ך בצה"ל, דבר, 18 במאי 1972
↑  למתחרה בחידון התנ"ך נולד בן בשלב הגמר, מעריב, 29 ביולי 1988
יצחק בן-צבי, דוד בן-גוריון, יצחק נבון וטדי קולק בחידון התנ"ך הראשון, 1958
חידון התנ"ך העירוני בהשתתפות בתי ספר מרחבי העיר קריית גת
נשיא המדינה זלמן שזר מקבל את ספר התנ״ך הרשמי של החידון מאת מארגן האירוע יהודה אילן, 1964
חידון התנ"ך למבוגרים חנוכה תשע"א, 2010
שמעון שטרית, חתן התנ"ך לילדים, תשי"ט
אסטוניה באירוויזיון 2024

אסטוניה השתתפה באירוויזיון 2024, שהתקיים במאלמה שבשוודיה, עם השיר "(Nendest) narkootikumidest ei tea me (küll) midagi" בביצוע להקת ההיפ הופ 5מינוסט וצמד הפולק הפסיכדלי פולופ. על מנת לבחור את שיר המדינה לתחרות ארגן תאגיד השידור האסטוני Eesti Rahvusringhäsling ‏(ERR) את אירוע הקדם המסורתי Eesti Laul. הוא כלל שני מופעים, חצי גמר וגמר. חמישה-עשר שירים התחרו בחצי הגמר, והוא חולק לשני חלקים. בסיבוב הראשון, שלושה אמנים העפילו לשלב הגמר באמצעות שילוב בין קולות השופטים והצבעות הקהל ביחס שווה של 50/50. בסיבוב השני התחרו 12 השירים שלא צלחו את השלב הראשון. הפעם, שני המעפילים לגמר נקבעו על ידי הצבעה טלפונית בלבד. חמשת המשתתפים הצטרפו לחמישה מוזיקאים שהוצבו בגמר באופן אוטומטי מבעוד מועד. שלושת המתחרים שדורגו במקומות הראשונים על ידי קולות השופטים והצבעות הקהל ביחס שווה של 50/50 העפילו לשלב השני בגמר. לעומת השלב הקודם, הזוכה נקבע באמצעות הצבעות טלפוניות בלבד.
אסטוניה הוגרלה להתחרות בחצי הגמר השני של אירוויזיון 2024, שהתקיים ב-9 במאי. היא שובצה כמדינה ה-13 בסדר ההופעות, ובסיום הערב הוכרזה כאחת מעשר המדינות שהעפילו לשלב הגמר, שנערך יומיים אחר כך. בערב הגמר הופיעה אסטוניה תשיעית בסדר ההופעות, והגיעה למקום ה-20 עם 37 נקודות.
רקע

קדם לאירוויזיון 2024 השתתפה אסטוניה עשרים ושמונה פעמים בתחרות מאז מועד הצטרפותה ב-1994. היא אף ניצחה באירוויזיון 2001 עם השיר "Everybody" בביצועם של טאנל פדאר, דייב בנטון והצמד 2XL. מאז הנהגת שיטת חצאי הגמר באירוויזיון 2004 צלחה המדינה בניסיון להעפיל לגמר תשע פעמים. בשנת 2015 הגיעו הנציגים האסטונים אלינה בורן וסטיג רסטה למקום השביעי, עם השיר "Goodbye to Yesterday" ("להתראות לאתמול"). באירוויזיון 2023 נשלחה אליקה מילובה עם השיר "Bridges", שדורג בגמר במקום השמיני עם 168 נקודות.
תאגיד השידור האסטוני (ERR) משדר בקביעות את תחרות הזמר של האירוויזיון בתחום שטח מדינתו. כמו כן, הוא אמון על תהליך בחירת השיר האסטוני שנשלח לתחרות. מאז שהצטרפה אסטוניה לאירוויזיון מארגן התאגיד אירועי קדם בהשתתפות אמנים רבים. ה-Eesti Laul הופקלראשונה ב-2009, ומאז הפך לתהליך בחרית הנציג והשיר של המדינה לאירוע הבין-לאומי. ב-5 ביולי 2023 אישר ה-ERR את חידוש הפורמט גם לשנת 2024, ובכך הכריז על השתתפותה של אסטוניה באירוויזיון 2024.
לפני האירוויזיון > Eesti Laul 2024

Eesti Laul 2024 הייתה המהדורה ה-16 של הקדם האסטוני המסורתי Eesti Laul. באמצעותו נבחר הנציג והשיר האסטוני לאירוויזיון 2024. חצי הגמר של התחרות התקיים ב-20 בינואר ואילו הגמר נערך ב-17 בפברואר 2024. האירוע הוגש על ידי טניס נינמטס וגרטה קולד. בדומה למהדורות הקודמות סופקה פרשנות בשפה הרוסית על ידי אלכסנדר הובוטוב ויוליה קלנדה.
לפני האירוויזיון > Eesti Laul 2024 > פורמט

ביולי 2023 הודיע ERR על כוונתו להנהיג כמה שינויים בצוות ההפקה ובפורמט של הקדם. טומי רהולה פרש מתפקידו כמפיק האירוע. קרמל קילאנדי החליף אותו.
ב-15 בספטמבר 2023 נחשפו השינויים החדשים במהדורה. מעתה כלל האירוע חצי גמר אחד בלבד ב-20 בינואר 2024 ומופע גמר ב-17 בפברואר. חמישה-עשר שירים התחרו בחצי הגמר, והוא חולק לשני חלקים. בסיבוב הראשון, שלושה אמנים העפילו לשלב הגמר באמצעות שילוב בין קולות השופטים והצבעות הקהל ביחס שווה של 50/50. בסיבוב השני התחרו 12 השירים שלא צלחו את השלב הראשון. הפעם, שני המעפילים לגמר נקבעו על ידי הצבעה טלפונית בלבד. חמשת המשתתפים הצטרפו לחמישה מוזיקאים שהוצבו בגמר באופן אוטומטי מבעוד מועד. שלושת המתחרים שדורגו במקומות הראשונים על ידי קולות השופטים והצבעות הקהל ביחס שווה של 50/50 העפילו לשלב השני בגמר. לעומת השלב הקודם, הזוכה נקבע באמצעות הצבעות טלפוניות בלבד.
לפני האירוויזיון > Eesti Laul 2024 > המשתתפים

ב-15 בספטמבר נפתחה תקופת הגשת המועמדויות להשתתפות בקדם הארצי. היא נמשכה עד ל-23 באוקטובר. לכל אמן הותר לשלוח לכל היותר חמישה שירים. מחצית מהאמנים ו/או כותבי השירים נדרשו להיות אזרחי אסטוניה. תשלום נמוך יותר נלקח על שירים באסטונית מאשר בשפות אחרות. שתי האגרות הוכפלו עבור שירים שהוגשו ביומיים האחרונים. בתום התקופ התקבלו 215 הצעות – 88 באסטונית, 126 באנגלית ואחת באיטלקית.
חמישה-עשר האמנים שהשתתפו בחצי הגמר וחמשת המוזיקאים שהעפילו לגמר באופן אוטומטי נבחרו על ידי ועדה שהורכבה מארבעים ואחד אנשי מוזיקה וחובבי האירוויזיון, שלא ידעו את זהות המתחרים עד לשמיעת השיר. לאחר מכן נחשפה רשימת חברי הוועדה: אלינה נצ'אייבה, אוט לפלנד, איירי ליבה, אליס אלכסנדריני, אנדרס אלייסטה, אנדרס אויה, אנדרס פאנקספ, דנאל פנדרה, אברט פום, גרד אסטון ספ, חנה-לינה ווסה, הייני וייקמה, איבי ראוסי, יוהאן פאדם, יורי נאל, קויט ראודספ, לאורי לייב, מנגוס מורספ, מאייאן קרמאס, מרגוט סור, מריה ליסטרה, מרטין קוריוס, מרטין טרודניקוב, אווה פטרסל, פילי מינב, פריט פאיוסאר, ראייבו אויה, ראונו מארקס, ריין פאקס, ריבו קלאסמה, רוברבט קרביטס, סטן היינויה, סטן טפן, טרמו קרים, אולאר-יוהאנס פאלם, וייקו אפליק, ורוניקה פורטסמות' ויסמין. ב-6 וב-7 בנובמבר 2023 נחשפה זהות המשתתפים במהלך תוכנית הבידור Ringvaade.‏ גם לאורה, שייצגה את אסטוניה באירוויזיון 2005 כחלק מלהקת סאנטרייב ובאירוויזיון 2017 לצד קויט טומה, הוכרזה כאחת המשתתפות ב-Eesti Laul 2024.
| אמן | שיר | כותבים |
| --- | --- | --- |
| 5מינוסט ופולופ | "(Nendest) narkootikumidest ei tea me (küll) midagi" | כריסטיאן יקובסון, מיהקל טאם, קרל קיבאסטיק, פריט תומסון |
| אנט וייקמה | "Serotoniin" | סוון לומוס |
| אנטסוד | "Vetevaim" | אנטסוד, איילה אלבאוס |
| בראדר אפולו | "Bad Boy" | ארקי סיפל, ג'וזף מייטינן |
| קרלוס אוקארדה | "Never Growing Up" | קרלוס אוקארדה |
| קרטון ואוורט סאנדייה | "Oblivion" | אוורט סאנדייה, הוגו מרטין מאסיקאס, ג'וזף ירבסאר |
| צ'צ'יליה | "FOMO" | צ'צ'יליה-מרטינה מאגי, ליס היינלה, סנדר סאדאם |
| דניאל לוי ויינאלאס | "Over the Moon" | דניאל לוי ויינאלאס, ואלו קיקאס, ויקטור קרון |
| אוורט אנד דה טו דראגונס | "Hold Me Now" | ארקי פרנויה, אוורט סנדייה, איבו אטי, כריסטיאן קאלאס |
| אינגה | "No Dog on a Leash" | אינגה טיסלר, מרקוס פאלו |
| אינגמר | "Dreaming" | אינגמר אריק קיבילו |
| לאורה | "Here's Where I Draw the Line" | לאורה פלדברה, יוהאנס למוס |
| נלה-ליס ואייקסו | "Käte ümber jää" | נלה-ליס ואייקסו, אלאן קאסוק, מארק סדאם |
| אולי | "My Friend" | אוליבר מאזורטשאק |
| פיטר פודר | "Korra veel" | פיטר פודר |
| סילבר יוסילו | "Lately" | סילבר יוסילו, מרקוס פאלו |
| סופיה רובינה | "Be Good" | ג'ייסון האנטר, רנאיי ריין, רוברט סטאנליי מונטס |
| טראפיק | "Wunderbar" | סטיג רסטה, סילבר לאס |
| אודו סף ושרה מוריי | "Still Love" | אלקסיי ויקלונד, ג'ואל סאנדקביסט, ליס היינלה, אודו סף |
| יונה | "I Don't Know About You" | יוהאנה אינדרה, יקוב קרמה, סמיון גריף |
לפני האירוויזיון > Eesti Laul 2024 > מופעים > חצי הגמר

חצי הגמר התקיים ב-20 בינואר 2024 באולם הספורט של באוניברסיטה של טרטו. העיר, שנבחרה לבירת התרבות של אירופה לשנת 2024, הופיעה בקטעי קידום תיירות ששודרו במהלך התוכנית. בערב הופיעו גם צוות הריקוד פומאקי! ואנת קולבין עם אנגוס שביצעו את "Tattoo".‏
סיבוב ראשון (שופטים+קהל)
סיבוב שני (קהל בלבד)
| חצי גמר (סיבוב ראשון) – 20 בינואר 2024> סדר.סדר | חצי גמר (סיבוב ראשון) – 20 בינואר 2024> אמן.אמן | חצי גמר (סיבוב ראשון) – 20 בינואר 2024> שיר.שיר | חצי גמר (סיבוב ראשון) – 20 בינואר 2024> שופטים.הצבעות | חצי גמר (סיבוב ראשון) – 20 בינואר 2024> שופטים.נקודות | חצי גמר (סיבוב ראשון) – 20 בינואר 2024> קהל.הצבעות | חצי גמר (סיבוב ראשון) – 20 בינואר 2024> קהל.נקודות | חצי גמר (סיבוב ראשון) – 20 בינואר 2024> סך הכול.סך הכול | חצי גמר (סיבוב ראשון) – 20 בינואר 2024> מיקום.מיקום | חצי גמר (סיבוב ראשון) – 20 בינואר 2024> . |
| --- | --- | --- | --- | --- | --- | --- | --- | --- | --- |
| 1 | 5מינוסט ופולופ | "(Nendest) narkootikumidest ei tea me (küll) midagi" | 218 | 4 | 6,794 | 12 | 16 | 2 |  |
| 2 | אינגה | "No Dog on a Leash" | 269 | 8 | 640 | 2 | 10 | 7 |  |
| 3 | אולי | "My Friend" | 242 | 7 | 3,242 | 10 | 17 | 1 |  |
| 4 | יונה | "I Don't Know About You" | 151 | 0 | 343 | 0 | 0 | 13 |  |
| 5 | פיטר פודר | "Korra veel" | 117 | 0 | 323 | 0 | 0 | 14 |  |
| 6 | קרטון ואוורט סאנדייה | "Oblivion" | 286 | 10 | 640 | 1 | 11 | 6 |  |
| 7 | טראפיק | "Wunderbar" | 242 | 6 | 983 | 6 | 12 | 4 |  |
| 8 | אינגמר | "Dreaming" | 195 | 3 | 1,868 | 8 | 11 | 5 |  |
| 9 | אנט וייקמה | "Serotoniin" | 170 | 0 | 892 | 5 | 5 | 9 |  |
| 10 | לאורה | "Here's Where I Draw the Line" | 174 | 1 | 1,321 | 7 | 8 | 8 |  |
| 11 | סופיה רובינה | "Be Good" | 236 | 5 | 188 | 0 | 5 | 11 |  |
| 12 | אנטסוד | "Vetevaim" | 121 | 0 | 394 | 0 | 0 | 12 |  |
| 13 | סילבר יוסילו | "Lately" | 99 | 0 | 305 | 0 | 0 | 15 |  |
| 14 | צ'צ'יליה | "FOMO" | 185 | 2 | 720 | 3 | 5 | 10 |  |
| 15 | אוורט אנד דה טו דראגונס | "Hold Me Now" | 295 | 12 | 802 | 4 | 16 | 3 |  |
| חצי גמר (סיבוב שני) – 20 בינואר 2024> אמן | חצי גמר (סיבוב שני) – 20 בינואר 2024> שיר | חצי גמר (סיבוב שני) – 20 בינואר 2024> קהל | חצי גמר (סיבוב שני) – 20 בינואר 2024> מיקום |
| --- | --- | --- | --- |
| אנט וייקמה | "Serotoniin" | 1,864 | 1 |
| אנטסוד | "Vetevaim" | 199 | 10 |
| קרטון ואוורט סאנדייה | "Oblivion" | 850 | 5 |
| צ'צ'יליה | "FOMO" | 515 | 6 |
| אינגה | "No Dog on a Leash" | 435 | 7 |
| אינגמר | "Dreaming" | 1,078 | 4 |
| לאורה | "Here's Where I Draw the Line" | 349 | 8 |
| פיטר פודר | "Korra veel" | 1,413 | 2 |
| סילבר יוסילו | "Lately" | 109 | 11 |
| סופיה רובינה | "Be Good" | 102 | 12 |
| טראפיק | "Wunderbar" | 1,278 | 3 |
| יונה | "I Don't Know About You" | 213 | 9 |